Parke di Herensia Tanki Maraka

Parke di Herensia Tanki Maraka ta un museo na aire liber na Boneiru, ku ta situá 8,5 km panort di Kralendijk kant'i Kaminda Tras di Montaña.Tanki Maraka provides a glimpse into island life during world War II, Infobonaire.com

E museo ta dediká na e kampamentu militar merikano ku tabatin na e sitio históriko aki durante Segundo Guera Mundial. E parke ta konta ku un ruta unda bo por kana i mira e restonan di e kampamentu. Riba e ruta tambe tin 30 bòrchi ku hopi portrèt unda por lesa kiko e papel di Boneiru tabata den e historia di e segundo guera mundial. Tanki Maraka Heritage Park geopend, Bonaire.nu, 5 di mei 2015 E parke tambe tin fasilidatnan pa deskansá, ku ta inkluí lugá ku sombra, mesa, banki i baki pa bbq. Entrada na e parke ta gratis.BONAI heeft in samenwerking met MIVABO de faciliteiten van Parke di Herensia Tanki Maraka Bonaire uitgebreid, Bonaire.nu, 3 di novèmber 2017 

 Historia 
Despues ku Hulanda a keda okupá pa Alemania, e teritorionan hulandes den Karibe tabata kai bou di e protekshon di tropanan britániko i merikano. Na 1942 na Boneiru e ehérsito merikano a lanta un base militar na Tanki Maraka den serkania di aeropuerto Subi Blanku. E base tabata enserá baraknan militar, un espasio pa personal, un sala di deporte i un espasio pa ekiponan teknológiko ku tabata inkluí un di e promé instalashonnan di radar den e region karibense.Jay Haviser,  Tanki Maraka Site, Bonaire, Netherlands Caribbean :Archaeology of a World War II U.S. Military Camp, University of Florida, 2011 Despues ku aeropuerto Subi Blanko a bira mucho chikitu, e merikanonan a kuminsa konstruí na desèmber di 1943 un aeropuerto nobo, kual a para bira despues e aeropuerto di Boneiru, Aeropuerto Internashonal di Boneiru. E tropanan merikano a bandoná e isla na febrüari 1947 despues ku nan a desmantelá kampamentu Tanki Maraka por kompleto, lagando solamente e fundeshi i blòkinan konkret atras.

Na 2007 Tanki Maraka tabata suheto di estudio arkeológiko di Instituto Arkeológiko Boneriano (BONAI), bou guia di Jay Haviser. E investigashon aki a resultá den e kreashon di un museo na aire liber, kual a habri na aña 2015.

 Mira tambe 
 Aeropuerto Internashonal di Boneiru

 Referensia 

Kategoria:Historia di Boneiru
Kategoria:Di Dos Guera Mundial
Kategoria:Museo na Boneiru